# ஆக்சியம் 4 திட்டம்

ஆக்சியம் 4 திட்டம்
Axiom Mission 4| பன்னாட்டு விண்வெளி நிலையத்துடன் பொருந்த நெருங்கும் கிரு டிராகனின் தோற்றம்- ஓவியம் |
|  |
| திட்ட வகை | தனியர் விண்வெளி பறத்தல் அனைத்துலக விண்வெளி நிலையம் |
| இயக்குபவர் | * ஆக்சியம் விண்வெளித் திட்டம்
* எசுபேசுஎக்சு
 |
| திட்டக் காலம் | 14–21 நாட்கள் (திட்டம்) |
|  |
|  |
| விண்கலத்தின் பண்புகள் |
| தயாரிப்பு | சிபேசு எக்சு |
|  |
|  |
| உறுப்பினர்கள் |
| உறுப்பினர்களின் எண்ணிக்கை | 4 |
| உறுப்பினர்கள் | * பெக்கி விட்சன்
* சுபான்சூ சுக்லா
* சுலாவோசு உசுனான்சுகி-விசுனீவ்சுகி
* திபோர் கபு
 |
|  |
|  |
| திட்ட ஆரம்பம் |
| ஏவப்பட்ட நாள் | சூன் 10, 2025 12:22 ஒருங்கிணைந்த அனைத்துலக நேரம் (காலை 8:22) கிழக்கு நேர வலயம் (வட அமெரிக்கா)) |
|  |

**ஆக்சியம் 4 திட்டம்** (*Axiom Mission 4*) என்பது அமெரிக்காவைச் சேர்ந்த ஆக்சியம் சிபேசு, சிபேசு எக்சு, நாசா ஆகிய நிறுவனங்கள் ஒருங்கிணைந்து இசுரோ உள்ளிட்ட பன்னாட்டு கூட்டாளிகளின் ஒத்துழைப்புடன் பன்னாட்டு விண்வெளி நிலையத்தை நோக்கிய தனியார் விண்வெளிப் பயணமாகும். இந்த விண்வெளிப் பயணம் 2025 ஆம் ஆண்டு சூன் மாதம் 10 ஆம் தேதி பிற்பகல் 12:22 (ஏவுதளத்தில் காலை 8:22) மணிக்கு கென்னடி விண்வெளி மையத்தில் உள்ள ஏவுதள வளாகம் 39ஏ என்ற ஏவுதளத்திலிருந்து புறப்படுவதாக திட்டமிடப்பட்டுள்ளது. சுமார் இரண்டு முதல் மூன்று வாரங்கள் வரை இத்திட்டம் நீடிக்கும். சிபேசு எக்சு நிறுவனம் தயாரித்த பால்கன் 9 பிளாக் 5 என்ற நடுத்தர உயர்த்தி ஏவூர்தி கிரூ டிராகன் சி213 என்ற விண்கலத்தை பூமியின் தாழ்வான சுற்றுப்பாதையில் நிலைநிறுத்தும். இவ்விண்வெளிப் பயணம் சி213 வகை விண்கலத்தின் முதல் விண்வெளிப் பயணமாகும். கிரூ டிராகன் சி213 என்பது சிபேசு எக்சால் தயாரிக்கப்பட்டு இயக்கப்படும் ஐந்தாவது மற்றும் இறுதி கிரூ டிராகன் வகை மறுபயன்பாட்டு விண்கலமாகும்.

## பயணக்குழு

நான்கு பேர் கொண்ட பயணக் குழுவில் ஆக்சியம் ஊழியரான கமாண்டர் பெக்கி விட்சன்; இந்திய விண்வெளி ஆராய்ச்சி அமைப்பின் பைலட் சுபான்சூ சுக்லா; போலந்து நாட்டைச் சேர்ந்த ஐரோப்பிய விண்வெளி முகமையின் திட்ட விண்வெளி வீரர் சுலாவோசு உசுனான்சுகி-விசுனீவ்சுகி மற்றும் அங்கேரிய விண்வெளி அலுவலகத்தை பிரதிநிதித்துவப்படுத்தும் திபோர் கபு ஆகியோர் உள்ளனர். பன்னாட்டு விண்வெளி நிலையத்திற்குச் செல்லும் இந்தியாவின் முதல் விண்வெளி வீரர் சுபான்சூ சுக்லா ஆவார். முன்னதாக 1984 ஆம் ஆண்டு சோயுசு விண்கலத்தின் மூலமாக, சோவியத் யூனியனின் உதவியோடு இராக்கேசு சர்மா முதன்முறையாக விண்ணுக்குச் சென்றார். அந்த பயணத்தின் மூலம் விண்ணுக்குச் சென்ற முதல் இந்தியர் என்ற பெருமையைப் அவர் பெற்றார். இந்த பணி 40 ஆண்டுகளுக்கும் மேலான காலத்தில் அரசாங்கத்தின் ஆதரவுடன் நிகழும் முதல் மனித விண்வெளிப் பயணமாகும். மேலும் இந்தியா, போலந்து மற்றும் அங்கேரி நாடுகளுக்கு ஒட்டுமொத்தமாக இப்பயணம் இரண்டாவது விண்வெளிப் பயணமாகும். ஒவ்வொரு நாடும் முன்னர் ஒரு சோவியத் சகாப்த இண்டர்காசுமோசு பயணத்தில் பங்கேற்றுள்ளன.

| பதவி | விண்வெளி வீரர் |
| --- | --- |
| தளபதி |  பெக்கி விட்சன், ஆக்சியம் சிபேசு ஐந்தாவது விண்வெளிப்பறப்பு |
| விண்கல ஓட்டுநர் |  சுபான்சூ சுக்லா, இந்திய விண்வெளி ஆய்வு நிறுவனம் முதலாவது விண்வெளிப்பறப்பு |
| திட்ட நிபுணர் 1 |  சுலாவோசு உசுனான்சுகி-விசுனீவ்சுகி, ஐரோப்பிய விண்வெளி நிறுவனம்/போலந்து விண்வெளி முகமை முதலாவது விண்வெளிப்பறப்பு |
| திட்ட நிபுணர் 2 |  திபோர் கபு, அங்கேரி விண்வெளி அலுவலகம் முதலாவது விண்வெளிப்பறப்பு |

| பதவி | விண்வெளி வீரர் |
| --- | --- |
| தளபதி | மைக்கேல் லோப்பசு அலேக்ரியா, ஆக்சியம் சிபேசு |
| விண்கல ஓட்டுநர் |  பிரசாந்த் நாயர், இந்திய விண்வெளி ஆய்வு நிறுவனம் |
| திட்ட நிபுணர் 2 |  கியூலா செரெனி, அங்கேரி விண்வெளி அலுவலகம் |

## மேற்கோள்கள்

விக்கிமீடியா பொதுவகத்தில்,
 ஆக்சியம் 4 திட்டம்
என்பதில் ஊடகங்கள் உள்ளன.